Virallinen lehti nro C 320 , 06/11/1999 s. 0087



KIRJALLINEN KYSYMYS E-3908/98 esittäjä(t): Miguel Arias Cañete (PPE) komissiolle (4. tammikuuta 1999) Aihe: Puristusjäteöljyn tuotannon kiinteät maksut Nykyisessä järjestelmässä kiinteitä maksuja sovelletaan enää vain puristusjäteöljyn tuotantoon. Jokaista tuotettua sataa oliiviöljykiloa kohti tukea myönnetään 108 kg:lta (8% on puristusjäteöljyn osuus), tuotetaanpa puristusjäteöljyä tai ei, mitä ei todenneta millään tavalla. Jos maksu suoritettaisiin todellisen puristusjäteöljyn tuotannon mukaan, valvonta parantuisi ja helpottuisi ilman että tarvittaisiin lisää budjettivaroja, sillä puristusjäteöljyn tuotanto sisältyy taattuun enimmäismäärään ja tilakohtainen määrä on sama riippumatta siitä kumpaa öljyä on tuotettu, koska molemmassa tapauksessa tuotantotukea saa oliivinviljelijä. Samalla järjestelmä vastaisi paremmin todellisuutta, koska kiinteisiin maksuihin perustuvassa järjestelmässä maksetaan tukea olemattomalle puristusjäteöljylle. Se edesauttaisi myös neitsytoliiviöljyn laadun parantamista, sillä mitä enemmän oliiveja puristetaan, sitä suurempaa ja huonompilaatuista on tuotanto. Jos tukia maksetaan todellisen tuotannon mukaan - jolloin samaa tukea myönnetään molempien öljyjen todellisen tuotannon mukaan - öljymyllyssä ei tarvitsisi puristaa oliiveja aivan loppuun saakka, koska oliivinviljelijän saaman kokonaistuen suuruus olisi sama riippumatta siitä, miten se jakaantuisi öljylaatujen kesken. Tämä parantaisi myös ympäristön tilaa. Edellisen perusteella eikö komissio katso, että järjestelmää olisi parannettava niin, että se vastaisi paremmin todellisuutta ja olisi kuluttajien ja ympäristön kannalta edullinen? Komission jäsenen Franz Fischlerinkomission puolesta antama yhteinen vastaus kirjallisiin kysymyksiinE-3904/98, E-3905/98, E-3906/98, E-3907/98 ja E-3908/98 (3. helmikuuta 1999) Rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20. heinäkuuta 1998 annetun neuvoston asetuksen (EY) 1638/98(1) hyväksymisen yhteydessä komissio ja neuvosto sopivat kiinnittävänsä erityistä huomiota laatustrategiaa koskevien näkökohtien sekä oliivin puristusjätteestä valmistettuun öljyyn liittyvien näkökohtien perusteelliseen tarkasteluun ennen oliiviöljyalan yhteisen markkinajärjestelyn lopullista uudistamista koskevan ehdotuksen esittämistä. Oliiviöljyalan tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 30 päivänä lokakuuta 1998 annetun komission asetuksen (EY) 2366/98(2) valmistelun yhteydessä komissio pyrki mukauttamaan tarpeellisimman sääntelyn odotettaessa kysymyksen perusteellista tarkastelua, joka tapahtuu ennen yhteisen markkinajärjestelyn lopullista uudistamista koskevien ehdotusten valmistelua. Tämä koskee esimerkiksi oliivin puristusjätteestä valmistetun öljyn kertaluonteisen tuotantotuen maksamiseen (8 prosenttia) liittyviä näkökohtia sekä tämän tuen mukauttamista. Muiden näkökohtien, esimerkiksi puristamossa olevan oliivirouheen ja oliivirouheen myyntiin liittyvien maksutositteiden tarkastuksen osalta jäsenvaltioiden tarkastusviranomaisten ja erityisesti oliiviöljyalan tarkastuselinten on varmistettava oliiviöljyn tuotantoon liittyvien menojen säännönmukaisuus ja vaadittava tässä yhteydessä, että puristamot tai muut tämän toimenpiteen hallinnointiin osallistuvat elimet esittävät erityiskirjanpidon tai minkä tahansa edellä mainittujen elinten sopivana pitämän selvityksen. Puristamojen tuotantokertoimen määrittämisen osalta asetuksen (EY) 2366/98 9 artiklan 3 kohdassa todetaan parlamentin jäsenen mainitsemien kertoimien osalta, että ne ovat ohjeellisia ja että ne otetaan huomioon puristamon teknisiin eritelmiin kuuluvien kertoimien puuttuessa. (1) EYVL L 210, 28.7.1998. (2) EYVL L 293, 31.10.1998.